laion/Wikipedia-Exotic huggingface dataset:
רוברט סקלטון

רוברט די. "בוב" סקלטון (באנגלית: Robert D. "Bob" Skelton;‏ 25 ביוני 1903 – 25 ביוני 1977) היה שחיין אמריקאי, אלוף אולימפי (פריז 1924) ושיאן עולם במשחה ל-200 מטר חזה. סקלטון נולד בווילמט, אילינוי. הוא התאמן תחת הדרכתו של ויליאם "ביל" באכרך יחד עם ג'וני וייסמילר, נורמן רוס, סיביל באואר, אתל לאקי ואלופים אולימפיים נוספים. בתחרות שחייה שנערכה במילווקי, ויסקונסין ב-21 במרץ 1924 קבע סקלטון במשחה ל-200 מטר חזה שיא עולם חדש של 2:52.6 דקות, שיפור לשיא של אריך ראדמכר (2:54.4 דקות). שיא זה החזיק מעמד שבועיים ונישבר על ידי ראדמכר (2:50.4 דקות). באולימפיאדת פריז (1924) זכה סקלטון במדליית זהב, במשחה ל-200 מטר חזה בשיא אולימפי חדש של 2:56.6 דקות, לפני ג'וזף דה קומב מבלגיה (2:59.2 דקות) וחברו לנבחרת ויליאם קירשבאום (3:01.0 דקות). סקלטון נפטר ב-25 ביוני 1977, ביום הולדתו ה-74 ביוסטון, שבטקסס. סקלטון קבע שיא עולם אחד ו-9 שיאי ארצות הברית בשחייה. בשנת 1988 זכה סקלטון להכלל בהיכל התהילה הבינלאומי של השחייה. התפתחות שיא העולם במשחה ל-200 מטר חזה מדיה וקבצים בנושא רוברט סקלטון בוויקישיתוף רוברט סקלטון, באתר olympedia.org BILL BACHRACH (USA) - 1966 Honor Coach, באתר International Swimming Hall of Fame ROBERT SKELTON (USA) - 1988 Honor Pioneer Swimmer, באתר International Swimming Hall of Fame
מצילה (פירושונים)

האם התכוונתם ל... מצילה – כלי הקשה מצלתיים – זוג מצילות מציל"ה – "למחשבה ציונית, יהודית, ליברלית והומניסטית" – ארגון מייסודה של פרופסור רות גביזון מציל – אדם שתפקידו פיקוח על הרחצה בחוף ים או בריכת שחייה מצילה מצויצת – פרח מצילות – ספר מסילה
ברגנר

ברגנר הוא שם משפחה אשכנזי וגרמני (Bergner). האם התכוונתם ל... משפחת ברגנר – משפחת יוצרים וציירים: זכריה ברגנר המוכר בשם העט מלך ראוויטש - סופר יידיש יוסל ברגנר – צייר ישראלי, בנו אודרי ברגנר – ציירת ישראלית, רעייתו הרץ ברגנר – סופר יידיש, אחיו של זכריה ברגנר אליזבת ברגנר – שחקנית קולנוע אוסטרית
מריו פצ'אלקה

מריו פצ'אלקה (בסלובקית: Mário Pečalka; נולד ב-28 בדצמבר 1980) הוא כדורגלן עבר סלובקי ששיחק בעמדת הבלם. פצ'אלקה נולד ברודינה שבצ'כוסלובקיה (כיום בסלובקיה), והחל לשחק כדורגל בקבוצה המקומית. בשנת 2004 עבר למ.ש.ק. ז'ילינה, בה צבר 103 הופעות וכבש ארבעה שערים. עם ז'ילינה זכה פצ'אלקה בשתי אליפויות ובעונת 2010/2011 שיחק עמה בליגת האלופות, שם ספגה 19 שערים בשלב הבתים והפסידה את כל ששת משחקיה. בחלון ההעברות של ינואר 2011 חתם בהפועל תל אביב לאחר שזאת חיפשה בלם שיחליף את דאגלס דה סילבה שנמכר לרד בול זלצבורג. פצ'אלקה ערך את הופעתו הראשונה במדי הקבוצה במשחק הליגה מול הפועל פתח תקווה, ומאז ביסס השחקן את מעמדו בקבוצה. בסיום העונה זכה עם הקבוצה בגביע המדינה. בעונה שלאחר מכן, כבש ב-27 בנובמבר את שערו היחיד במדי הקבוצה בניצחון 3–1 בדרבי על מכבי תל אביב. בחלון ההעברות של ינואר 2012, לאחר שנפצע, שוחרר מהפועל והושאל לסלובן ברטיסלאבה עד תום העונה. לאחר תקופה ארוכה בה לא שיחק עקב פציעה, הודיע פצ'אלקה על פרישה ממשחק פעיל במאי 2013. ב-10 בפברואר 2009 ערך פצ'אלקה את הופעת הבכורה בנבחרת סלובקיה, כשפתח בהרכב בהפסד 2–3 לנבחרת אוקראינה. בסך הכל רשם עד שנת 2011 שלוש הופעות במדי הנבחרת. מ.ש.ק. ז'ילינה אליפות סלובקיה: 2006/2007, 2009/2010 סופר קאפ: 2007, 2010 הפועל תל אביב גביע המדינה: 2010/2011 מדיה וקבצים בנושא מריו פצ'אלקה בוויקישיתוף מריו פצ'אלקה, באתר Transfermarkt מריו פצ'אלקה, באתר Soccerway מריו פצ'אלקה, באתר WorldFootball.net מריו פצ'אלקה, באתר National Football Teams מריו פצ'אלקה, באתר FootballDatabase.eu פרופיל המאמן, באתר Transfermarkt ענבל מנור‏, ההימור של גוטמן, באתר וואלה, 26 בינואר 2011 דרור רוזנפלד, ‏דגלאס 2.0: מריו פצ'אלקה נכנס לנעלי הברזילאי, באתר ONE‏, 30 באפריל 2011 שי ארצי, יש רכש: מריו פצ'אלקה חתם בהפועל תל אביב, באתר ynet, 6 בפברואר 2011 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
נאוטילוסיים

נאוטילוסיים (שם מדעי: Nautilidae; בעברית: שייטנים) היא משפחת בעלי חיים ימיים, יחידה בסדרת הנאוטילאים (Nautilida) שבתת-מחלקת הנאוטילוסאים הקדומים. במשפחה שרדו רק שני סוגים - Nautilus ו-Allonautilus, ובהם 6 מינים, בעלי קונכייה סלילית ומספר זרועות ציד קצרות. הצבעים של הקונכייה הם אדום ולבן לסירוגין. הנאוטילוס הוא אחת מהרכיכות היחידות ששרדו מהמזוזואיקון, ומוגדר כמאובן חי. בעיניים של הנאוטילוסים אין עדשה, ולכן הם אינם יכולים לראות היטב ומאתרים את מזונם בעיקר על ידי חוש ריח. ישנם הטוענים כי הקונכייה של מינים אלו היא אחת מהדוגמאות הקלאסיות המדגימות את יחס הזהב, כי אם חותכים קונכייה זו ומחלקים את המרווחים בין שנת לשנת, התוצאה המתקבלת קרובה למספר זה. שמה של רכיכה זו ניתן לצוללות אחדות, ובהן הצוללת הראשונה, "נאוטילוס" של רוברט פולטון, שעל שמה נקראה הצוללת בספרו של ז'ול ורן "20,000 מיל מתחת למים". סדרה נאוטילאים (Nautilida) משפחה נאוטילוסיים (Nautilidae) סוג Nautilus מין Nautilus belauensis מין Nautilus macromphalus מין Nautilus pompilius מין Nautilus stenomphalus סוג Allonautilus מין Allonautilus perforatus מין Allonautilus scrobiculatus סוג Carinonautilus - נכחד סוג Cenoceras - נכחד סוג Eutrephoceras - נכחד סוג Pseudocenoceras - נכחד סוג Strionautilus - נכחד מדיה וקבצים בנושא נאוטילוסיים בוויקישיתוף נאוטילוסיים, באתר ITIS (באנגלית) נאוטילוסיים, באתר NCBI (באנגלית) נאוטילוסיים, באתר האנציקלופדיה של החיים (באנגלית) נאוטילוסיים, באתר GBIF (באנגלית) מהי קונכיית הנאוטילוס העתיקה?, באתר אנציקלופדיה אאוריקה גידי רענן, נאוטילוס – מרכיכה לצוללת גרעינית, באתר Submarines On Stamps ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
קיום ויחידות

במתמטיקה, קיום ויחידוּת הוא מונח המציין כי קיים עצם מתמטי יחיד המקיים הגדרה או טענה נתונה. כלומר, על מנת להוכיח טענה בדבר קיום ויחידות, עלינו להוכיח ראשית כי קיים אובייקט המקיים את הטענה, ושנית כי לא קיים אובייקט נוסף המקיים את הטענה הזו, כלומר, הוא יחיד. לדוגמה, נגדיר "מספר סופר-תאום" שהוא מספר המשתתף בשני זוגות של ראשוניים תאומים. תחילה נוכיח כי קיום של מספר כזה על ידי כך שנצביע על מקרה מפורש: 5 הוא סופר תאום כי (3,5) ו-(5,7) שניהם זוגות של ראשוניים תאומים. עתה נוכיח יחידות: נניח כי קיים מקרה נוסף של סופר-תאום. כלומר קיים p ראשוני כך ש-P-2 ו-P+2 ראשוניים. שלושת הראשוניים יהיו שונים מודולו 3 ולכן אחד מהם יתחלק ב-3. אך אם ראשוני מתחלק ב-3 הוא בהכרח שווה ל-3 ולכן 3,5,7 היא האפשרות היחידה לשלשת הראשוניים. וכך הוכחנו את הקיום והיחידות של "מספר סופר תאום", ולמעשה המונח מגדיר את המספר 5. בלוגיקה מתמטית מקובל לסמן קיום ויחידות של x המקיים תכונה P בעזרת הסימון   ∃ ! x P ( x ) {\displaystyle \ \exists !x\,P(x)} . זהו רק קיצור בלתי פורמלי לפסוקים שקולים אורכים יותר המבטאים קיום ויחידות, כמו: ∃ x ( P ( x ) ∧ ∀ y ( P ( y ) → x = y ) ) {\displaystyle \exists x\,(P(x)\wedge \forall y\,(P(y)\to x=y))} (שפירושו: קיים x המקיים את P וכל y המקיים את P שווה ל-x). המשפט היסודי של האריתמטיקה מראה כי כל לכל מספר טבעי קיימת הצגה כמכפלת ראשוניים, וכי הצגה זו יחידה עד כדי סדר הגורמים. משפט הקיום והיחידות הוא משפט בסיסי בחקר משוואות דיפרנציאליות המבטיח בתנאים מסוימים, כי קיים פתרון למשוואה דיפרנציאלית וכי פתרון זה הוא יחיד. את שדה המספרים הממשיים ניתן להגדיר בצורה טבעית כשדה סדור שלם ארכימדי. ניתן להוכיח כי שדה הממשיים הוא היחיד המקיים תנאי זה. משפט בוהר-מולרופ מראה כי ישנה פונקציה יחידה המקיימת תנאים מסוימים (כשהמשמעותי מביניהם הוא   f ( x + 1 ) = x f ( x ) {\displaystyle \ f(x+1)=xf(x)} ל-x חיובי) וכי פונקציה זו היא פונקציית גמא, ובכך מספק הגדרה טבעית לפונקציה חשובה זו. קיים שדה סופי יחיד מכל סדר שהוא חזקה של מספר ראשוני. קיום ויחידות, באתר MathWorld (באנגלית)
אדגר קוד

אדגר קוד (באנגלית: Edgar F. Codd; ‏23 באוגוסט 1923 – 18 באפריל 2003) היה מדען מחשב בריטי ועובד חברת IBM זוכה פרס טיורינג שפרסם מאמר שהיווה ציון דרך בהתפתחות מערכות המידע בכלל ובפרט מערכות ניהול מסדי נתונים. מאמרו "Relational Model of Data for Large Shared Data Banks", פורסם בשנת 1970 בירחון Communications Of the ACM והוא תיאר מודל נתונים חדש, המודל הטבלאי או המודל היחסי. המודל מבוסס על כלים מתחום המתמטיקה (תורת הקבוצות) ומפרט כמה עשרות כללים לניהול מסד נתונים. המערכות המסחריות הראשונות שניסו להתמודד וליישם את המודל היו מסד הנתונים DB2 של חברת IBM ומסד הנתונים אורקל של חברת אורקל. הגרסאות הראשונות הצליחו ליישם מעט מאוד מהדרישות הנרחבות של המודל. שנים רבות עברו עד ששוחררו מוצרים מסחריים שמיישמים את רוב כללי המודל של קוד. בשנת 1976 נבחר לעמית IBM ובשנת 1994 נבחר לעמית ACM. בשנת 1981 הוענק לו פרס טיורינג. קוד נפטר בשנת 2003 בגיל 79. מדיה וקבצים בנושא אדגר קוד בוויקישיתוף אדגר קוד, באתר פרויקט הגנאלוגיה במתמטיקה אדגר קוד, באתר dblp אדגר קוד באתר פרס טיורינג (באנגלית) אדגר קוד, באתר אנציקלופדיה בריטניקה (באנגלית)
ארתור קרונקויסט

ארתור ג'ון קרונקויסט (באנגלית: Arthur John Cronquist;‏ 1919–1992) בוטנאי אמריקאי שהתמחה בחקר משפחת המורכבים. נחשב לאחד מהבוטנאים המשפיעים במאה ה-20, במידה רבה הודות ליצירת מערכת המיון של קרונקויסט. ארתור קרונקויסט נולד ב-19 במרץ 1919, בסן חוזה שבקליפורניה. הוריו התגרשו בצעירותו, והוא הובא על ידי אימו, יחד עם אחותו הגדולה, לעבוד בהנחת מסילת ברזל במדינת איידהו. ארתור היה חניך נלהב בצופים, ושם רכש את אהבתו לטבע. באידהו החל ללמוד לתואר ראשון, ושם החל ללמוד בוטניקת שדה מפי ריי דייוויס, שבאותה עת השלים את חיבורו אודות הפלורה של איידהו. לאחר שהשלים את התואר השני בשנת 1938, קרונקויסט החל את לימודי המאסטר שלו ביוטה, שם נישא למייבל אלרד שאיתה נשאר עד מותו. לבני הזוג שני ילדים. כתוצאה מתאונה שעבר בילדותו, הייתה ידו הימנית של ארתור משותקת בחלקה. בשל כך, הוא לא התאים לשירות צבאי במהלך מלחמת העולם השנייה. במהלך הזמן הזה החל לעבוד על הדוקטורט שלו באוניברסיטת מינסוטה, וסיים את הפוסט-דוקטורט בשנת 1944. עבודתו עסקה בסוג אריגרון, ממשפחת המורכבים. ארתור הועסק שנים רבות בגנים הבוטניים של ניו יורק. הוא נפטר כתוצאה מהתקף לב ב-22 במרץ 1992, בשעה שהוא בחן פרטים של הסוג מנצליה (Mentzelia) מן המורכבים, בעשבייה של אוניברסיטת בריגהאם יאנג. החל מאמצע שנות ה-30 של חייו, החל קרונקויסט לבקר את מערכת המיון שנוצרה על ידי אדולף אנגלר וקארל פלנטר, ששלטה בכיפה מסוף המאה ה-19. על אף שלפני כן הוא עסק בעיקר במשפחת המורכבים, החל קרונקויסט לעסוק בסיסטמטיקה כללית של עולם הצומח. הוא החל לכתוב פרסומים בנושא החל מ-1957, לאחר דיונים עם עמיתיו שהזהירו אותו מפני האתגר הכרוך ביצירת מערכת מיון חדשה. במקביל עבדו על נושא זה בוטנאים אחרים ברחבי העולם כדוגמת רוברט ת'רון האמריקאי, רולף דהלגרן הדני וארמן טכטג'ן הרוסי. כל אחד מהם עמד בפני פרסום מערכת סיסטמטית, אך זאת של ארתור קרונקויסט זכתה לאימוץ הנרחב ביותר. בשנות ה-60 נוצר קשר ידידות קרוב בין טכטג'ן לבין קרונקויסט, והם העמידו אחד לרשות השני את המידע שאספו. בשלב זה החל קרונקויסט ללמוד את השפה הרוסית, כשהמטרה הייתה להבין טוב יותר את הספרות המדעית שהצטברה ברוסיה הסובייטית, שברובה הגדול לא הייתה נגישה עבור שאר העולם. הוא ערך מספר ביקורים בברית המועצות, על מנת להיפגש עם טכטג'ן ומדענים נוספים, וכן תרגם מאמרים רבים מרוסית לאנגלית. את עבודתו הנרחבת אודות השקפתו הסיסטמטית פרסם קרונקויסט ב-1968 תחת הכותרת האבולוציה והמיון של צמחי הפרחים, את המהדורה השנייה הוציא ב-1988. ב-1981 פרסם את עבודתו המשפיעה ביותר, מערכת משולבת של מיון צמחי הפרחים. בעבודה זו הוא חילק את צמחי הפרחים לשתי מחלקות (חד פסיגיים ודו-פסיגיים), לכל אחת מהן בת-מחלקות רבות עד לרמת המשפחה, וכל טקסון תואר והוגדר. מערכת מיון זו אומצה במידה רחבה ברחבי העולם, ללא תחרות כמעט, עד פרסומי קבוצת ה-APG בשנים 1998, 2003 (APG II) ו-2009 (APG III). שני סוגים נקראים על שמו, כהוקרה על פועלו. האחד הוא Cronquistia, והשני הוא Cronquistianthus. שניהם ממשפחת המורכבים. בנומנקלטורה הבוטנית, הקיצור Cronquist נכתב ליד שם מין שפרסם. מדיה וקבצים בנושא ארתור קרונקויסט בוויקישיתוף ארתור קרונקויסט, ברשת החברתית Goodreads
דזמון פארמר

דזמון קנייטה פארמר (באנגלית: Desmon Kenyatta Farmer; נולד ב-7 באוקטובר 1981 בפלינט, מישיגן) הוא כדורסלן אמריקאי, המשחק בעמדת הקלע/סמול פורוורד. בעבר שיחק פארמר בסיאטל סופרסוניקס וסן אנטוניו ספרס מליגת ה-NBA. פארמר שיחק כדורסל באוניברסיטת דרום קליפורניה. בשנתו הראשונה הוא לא בלט, וקלע 6.4 נקודות עם 2.8 ריבאונדים בממוצע למשחק. בעונתו השנייה ממוצעיו השתפרו כשהוא קלע 9.5 נקודות עם 3.3 ריבאונדים בממוצע למשחק. בעונתו השלישית באוניברסיטת דרום קליפורניה, עונת 2002/2003, פארמר הפך לשחקן המוביל בקבוצתו. הוא קלע 18.7 נקודות עם 4.8 ריבאונדים בממוצע למשחק. בעונת 2003/2004 שיפר פארמר את ממוצע הנקודות שלו כשקלע 19.4, והוסיף 4.6 ריבאונדים בממוצע למשחק. אחרי שסיים את ארבע שנות הלימודים באוניברסיטה ניסה פארמר להשתלב בליגת ה-NBA. בקיץ 2004 הוא חתם באינדיאנה פייסרס, אך נחתך מהסגל כעבור זמן לא רב. לאחר מכן הוא חתם באריס סלוניקי מהליגה היוונית. בין השנים 2004–2005 שיחק פארמר בשלוש קבוצות אירופאיות שונות: בסלוניקי, באוסטנדה מהליגה הבלגית ובפרוקום גדיניה מהליגה הפולנית. לאחר מכן הוא עבר לטולסה 66' מליגת הפיתוח של ה-NBA. בעונת 2005/2006 הוא השיג ממוצעים של 16.4 נקודות עם 3.6 ריבאונדים למשחק בטולסה. באוקטובר 2006 חתם פארמר על חוזה בסיאטל סופרסוניקס בשווי 275,404 $. הוא הספיק לשחק עם הסוניקס 8 משחקים בלבד, עד שנופה ב-4 בינואר 2007. בשמונת המשחקים האלו קלע פארמר 1.6 נקודות בממוצע למשחק. אחרי שנופה מסיאטל פארמר חזר לשחק בעונת 2006/2007 בטולסה. בעונה זו הוא שיפר את ממוצעיו, כשקלע 19.8 נקודות עם 3.9 ריבאונדים בממוצע למשחק. אחרי שסיים את עונתו השנייה בטולסה חתם פארמר באתלטיקוס סן ג'רמן מפוארטו ריקו. אחרי ששיחק במדיה חודשים ספורים חזר פארמר לליגת הפיתוח של ה-NBA, למדיה של ריו גראנד ואלי וייפרס. במדי הוייפרס הוא קלע 24.7 נקודות עם 4.1 ריבאונדים בממוצע למשחק. ב-18 בספטמבר 2008 חתם פארמר בסן אנטוניו ספרס מליגת ה-NBA. פארמר שיחק במדיה 3 משחקים בלבד, אך שיפר את ממוצעי ה-NBA שלו כשקלע 4.3 נקודות עם 2.0 ריבאונדים בממוצע למשחק. ב-16 בנובמבר באותה שנה הוא שוחרר מסגל הספרס. אחרי ששוחרר שיחק פארמר בין השנים 2008–2009 בספרטק פרימוז' מהליגה הרוסית ובזאדאר מהליגה הקרואטית. בנובמבר 2009 חתם פארמר ברנו ביגהורנס מליגת הNBDL, בה הוא קלע 23.7 נקודות עם 4.0 ריבאונדים בממוצע למשחק. פארמר שיחק בביגהורנס בכל עונת 2009/2010. ב-1 באוקטובר 2010 חתם פארמר בעירוני אשקלון מליגת העל הישראלית. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות השחקן ב-NBA באתר Basketball-Reference סטטיסטיקות השחקן ב-NBDL באתר Basketball-Reference פרופיל השחקן באתר NBA פרופיל השחקן באתר NBDL
Until the End of Time

Until the End of Time הוא אלבום הסטודיו הרביעי שיצא לאחר מותו של הראפר האמריקאי טופאק שאקור. האלבום מורכב מאוסף של חומר שלא ראה לאור ונערך מתקופת "מקאוולי" בזמן שחתם בחברת התקליטים Death Row Records. הוא בסה"כ האלבום השני של טופאק שנוצר בלי התערבותו. לאלבום היו ציפיות גבוהות להפוך בסופו של דבר לאלבום ההיפ הופ הנמכר ביותר בעולם בשנת 2001. הסינגל "Until the End of Time" מכיל דגימה מתוך השיר "Broken Wings", שיר משנות השמונים על ידי Mr. Mister. הקליפ של השיר מבליט אוסף של מאגרים וקטעים של טופאק שלא ראו אור בעבר. שוג נייט סוכנו ואמו של טופאק אפני שאקור הפיקו את האלבום, ועשרה מהשירים הופקו ונערכו על ידי המפיק הוותיק של טופאק, Johnny "J". האלבום הגיע 3 פעמים למעמד פלטינה. רוב השירים נערכו מחדש מהגרסה המקורית, צונזרו והשתנו. שירים כמו "Fuckin' with the Wrong Nigga", "Ballad of a Dead Soulja", "Runnin' On E", "LastOnesLeft" ועוד כמה נשמרו בצורה המקורית שלהם. Ballad of a Dead Soulja Fuck Friendz Lil' Homies Let Em Have It Good Life Letter 2 My Unborn Breathin' Happy Home All Out Fuckin' with the Wrong Nigga Thug N U Thug N Me(רמיקס) Everything They Owe Until the End of Time M.O.B. World Wide Mob Figgaz Big Syke Interlude My Closest Roaddogz Niggaz Nature(רמיקס) When Thugz Cry U Don't Have 2 Worry This Ain't Livin' Why U Turn On Me LastOnesLeft Thug N U Thug N Me Words 2 My First Born Let Em Have It(רמיקס) Runnin' On E When I Get Free Until The End of Time(רמיקס) מידע על האלבום Until the End of Time באתר MusicBrainz
עיצורים שיניים

עיצורים שיניים (Dental) הם עיצורים הנחתכים בין קצה או קדמת הלשון לבין השיניים העליונות. כאשר מופיעים בטבלה שני עיצורים באותה משבצת, הימני קולי והשמאלי אטום. עיצור שיני, אפי [n̪] עיצור שיני, אפי, אטום [n̪̊] עיצור שיני, סותם, קולי [d̪] עיצור שיני, סותם, אטום [t̪] עיצור שיני, חוכך שורק, קולי [z̪] עיצור שיני, חוכך שורק, אטום [s̪] עיצור שיני, חוכך, קולי ð עיצור שיני, חוכך, אטום θ עיצור שיני, חוכך צדי, קולי [ɮ̪] עיצור שיני, חוכך צדי, אטום [ɬ̪] עיצור שיני, מקורב [ð̞] עיצור שיני, מקורב צדי [l̪] עיצור שיני, מקורב צדי, אטום [l̪̊] עיצור שיני, מקיש [ɾ̪] עיצור שיני, מקיש, אטום [ɾ̪̊] עיצור שיני, מקיש צדי [ɺ̪] עיצור שיני, מקיש צדי, אטום [ɺ̪̊] עיצור שיני, רוטט [r̪] עיצור שיני, רוטט, אטום [r̪̊] עיצור שיני, מחוכך שורק, קולי [ʣ̪] עיצור שיני, מחוכך שורק, אטום [ʦ̪] עיצור שיני, מחוכך, קולי [d̪ð] עיצור שיני, מחוכך, אטום [t̪θ] עיצור שיני, מחוכך צדי, קולי [d̪ɮ̪] עיצור שיני, מחוכך צדי, אטום [t̪ɬ̪] עיצור שיני, מסודק [t̪ʼ] עיצור שיני, חוכך שורק, מסודק [s̪ʼ] עיצור שיני, חוכך, מסודק [θʼ] עיצור שיני, חוכך צדי, מסודק [ɬ̪ʼ] עיצור שיני, מחוכך שורק, מסודק [ʦ̪ʼ] עיצור שיני, מחוכך, מסודק [t̪θʼ] עיצור שיני, מחוכך צדי, מסודק [t̪ɬ̪ʼ] עיצור שיני, מפונם [ɗ̪] עיצור שיני, מפונם, אטום [ɗ̪̊] עיצור שיני, מצוץ [ǀ] עיצור שיני, מצוץ צדי [ǁ̪]
דלעת ערמונים

דלעת ערמונים או דלעת הבלוט (שם מדעי: Cucurbita pepo var. turbinata; בעבר כונתה לבבון), היא זן ישראלי של הדלעת האמריקאית Acorn (אייקורן) השייכת למין דלעת השדה בו כלולים כל זני הקישואים וחלק מזני הדלעות. דלעת Acorn, בלוט בעברית, שייכת למשפחת הדלועיים ומוצאה באמריקה הצפונית. אל דלעת הבלוט נחשפו המתיישבים האירופאיים בעקבות מפגשם עם האינדיאנים. זני דלעת הבלוט מאופיינים בצורת פרי סביבונית עם 10 רכסים ו-10 תלמים אורכיים לסירוגין, הכינוי "בלוט" הומצא בשל צורתה המחודדת שמזכירה את בלוטי האלון. זני דלעת הבלוט שונים זה מזה בעיקר בצבע החיצוני של הפרי, ירוק כהה הכי נפוץ אם כי יש זנים בצבע כתום, צהוב, וכמעט לבן, ומפוספסים בירוק וצהוב ובירוק ולבן. גודל הפרי נע בין 300 עד 1200 גרם. לציפה צבע צהוב כתמתם, והיא מכילה בממוצע כ-7% אחוז סוכר. דלעת הערמונים היא קטנה מרוב זני דלעת הבלוט ושוקלת בממוצע בין 350 ל-400 גרם. יש לה צבע חיצוני ירוק-שחור וציפתה בדרך כלל מכילה 12% עד 16% סוכר או יותר, ולכן היא שונה מיתר זני דלעת הבלוט במתיקותה הרבה וטעמה המזכיר ערמונים קלויים. דלעת הערמונים הוא זן ישראלי שפותח במרכז מחקר נווה-יער של מכון ווֹלקני והיא זן רשום. שמה באנגלית הוא Acorn squash והשם העברי "דלעת ערמונים TM" הוא שם שרשום כסימן מסחרי של אוריג'ין זרעים בע"מ (Origene Seeds). משך גידולה של דלעת ערמונים, מנביטתה ועד איסופה למאכל הוא כ-85 יום. לאחר איסופה היא מאוחסנת למשך כ-10 ימים במקום מוגן בחוץ או במקום קריר. את דלעת הערמונים ניתן לאחסן בקירור למשך חודשיים או יותר. דלעת הערמונים משמשת למאכל לרוב בצורתה האפויה. לעיתים היא מוגשת כשהיא מחוממת במיקרוגל, מטוגנת, צלויה, קלויה, או מבושלת באידוי. לעיתים היא ממולאת באורז, בשר או ירקות. גם גרעיניה של דלעת הערמונים משמשים למאכל לאחר קלייתם. דלעת ערמונים מהווה מקור עשיר לסיבים תזונתיים ואשלגן, כמו גם לוויטמינים ‏B, ‏C, מגנזיום ומנגן. מדיה וקבצים בנושא דלעת ערמונים בוויקישיתוף דלעת הערמונים באתר www.diningchicago.com. דלעת הערמונים באתר www.origeneseeds.com. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
טרופוספירה

טרופוספירה (ביוונית: טרופו= ערבוב, ספירה= תחום; Troposphere) היא שכבת האטמוספירה הנמוכה ביותר בכדור הארץ, שאנו חיים בה. היא מכילה כ-75% מהמסה הכוללת של האטמוספירה. בשכבה זו נוצרים כל התהליכים האקלימיים ונוצרים רוב סוגי העננים. ככל שמגביהים בטרופוספירה, הטמפרטורה יורדת (עד לכ-55- מעלות צלזיוס) וגם לחץ האוויר יורד (לדוגמה, על הר אוורסט לחץ האוויר הוא רק כ-30% מהלחץ בגובה פני הים). גובה השכבה הוא כשמונה קילומטר ברוב חלקי כדור הארץ ובקו המשווה היא מגיעה לכדי 18 קילומטר. שכבת הטרופוספירה מתחממת בהשפעתה של קרינת השמש, חימום היוצר רוחות הן בגלל זרימת האוויר למעלה ולמטה, והן בגלל זרימתו מקו המשווה לקטבים. מפל הטמפרטורה הוא ירידה של כ-6.5 מעלות צלזיוס בכל קילומטר. ובנוסף לכך האטמוספירה יוצרת תופעות מגנטיות מעניינות שהידועה שבהן היא זוהר הקוטב, מעין צעיף צבעוני של אור הנע לעיתים בלילה בשמים באזורי הקטבים. זירוי טרופוספירי עיכוב טרופוספירי טרופוספירה, באתר אנציקלופדיה בריטניקה (באנגלית) ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
בורג' א-סלאם

בורג' א-סלאם (מבצר השלום, נקרא גם בורג' אבו סלאם, ובקיצור הבורג' או אל בורג') הייתה מצודה שנבנתה על ידי דאהר אל-עומר בשנת 1762 כמצודת מגן על העיר החדשה שנבנתה על ידו בחיפה. בשנת 1761 הרס אל עומר את חיפה העתיקה ששכנה על יד שכונת בת גלים של היום. הוא העביר את העיר דרומה (בעיר התחתית אזור קריית הממשלה של היום) וקרא לה "אל-עמארה אל-ג'דידה" שפירושו היישוב החדש. להגנת העיר בנה סביבה חומה ועל רכס שנישא מעל העיר והשקיף עליה, בנה מצודה בת שתי קומות. בסיס המצודה היה בעל צורה של מלבן. מקום המבצר היה מדרום לעיר החדשה, בקצהו הצפוני של "גן הזיכרון" של היום הנמצא מצפון לרחוב חסן שוקרי, מול בניין עיריית חיפה. המצודה צוידה בתותחים. כדי להגיע אל המצודה נסללה אליה דרך מהעיר. הדרך נקראה במשך שנים "הבורג" עד ששמה שונה ל"רחוב מעלה השחרור". ב-20 במרץ 1799 כבש צבא נפוליאון את חיפה בדרכו לכבוש את עכו. באמצע מרץ 1799 לפני כיבוש העיר, הורה אחמד אל-ג'זאר, מושל צפון ארץ ישראל, להוציא את התותחים מהמצודה ולהעבירם לעכו. נוכח התקדמותו המהירה של צבא נפוליאון, לא הספיקו העות'מאנים להוציא מהמצודה כ-20,000 מנות צנימים ומנות אורז שהוחזקו בה ושימשו את הצבא הצרפתי. התותחים לא הוחזרו לבורג' לאחר כישלון המצור על עכו. בסוף שנת 1831 נכבשה חיפה על ידי אבראהים פאשא. הוא כונן בה את מפקדתו במסגרת הכנותיו לכיבוש עכו. הכנותיו כללו שיפוץ ביצורי העיר במסגרתם הוצבו מחדש תותחים בבורג'. איברהים פשה שלט בעיר עד שנת 1840. ב-16 בספטמבר 1840 הופגזה חיפה על ידי פריגטות בריטיות ועות'מאניות. בעקבות ההפגזה נטשו החיילים המצרים את עמדותיהם על החוף. ב-18 בספטמבר נחתה על החוף יחידה צבאית בריטית. במהלך הקרב על העיר נפגע הבורג' כתוצאה מההפגזות, שהוציאו אותו ואת חמשת תותחיו מכלל שימוש, והמבנה חדל מלשמש כמצודה המגינה על העיר. שרידי הפגזים מהתקפת הבריטים נותרו באזור הבורג' ובחיפה במשך שנים רבות. בשנת 1862 בנו אנשי הקהילה היוונית-קתולית בחיפה את כנסיית א-סיידה. על פי המסופר, הכנסייה נבנתה מאבני הבורג'. בסוף התקופה העות'מאנית הוחזרו תותחים אל שרידי מצודת הבורג' כדי שישמשו להודיע על תחילת חג הרמדאן. המצודה נתנה את שמה לאזור. במשך שנים רבות נקרא אזור המצודה "אזור הבורג'" או "אדמת הבורג'" וכך הוא הופיע גם בכתבות עיתונאיות. ממערב לבניין עיריית חיפה התפתחה עם השנים שכונה שנקראה "שכונת אל-בורג'" שתושביה היו ערבים אמידים נוצרים ומוסלמים. בשנות ה-40 של המאה ה-20 עדיין ניתן היה לראות את שרידי הבורג' במקומם. בחודש פברואר 1950 החליטה עיריית חיפה לבנות מצבת זיכרון וגן בשטח הבורג'. בעת הכשרת השטח להקמת גן הזיכרון בשנות ה-50 נעלמו שרידי המצודה. "גן הזיכרון" נפתח בחודש מאי 1953. גם על פי מפות גוטליב שומאכר. בספרו של אלכס כרמל (תולדות חיפה בימי הטורקים, הוצאת יד בן צבי 1969, עמ' 96) נכתב שהכנסייה הוקמה בשנת 1859. על פי הכתובת מעל שער הכניסה הראשי, הכנסייה הוקמה בשנת 1862 מפת חיפה (באנגלית), 1917 עם סימון מגדל בורג' א סלאם, באתר הספרייה הלאומית, אוסף המפות ע"ש ערן לאור חיפה - בניינים למשרדי הממשלה, דבר, 28 בדצמבר 1925, המאורעות בחיפה, דבר, 3 בספטמבר 1929 וליד כרכבי, היכל עיריית חיפה, העמותה לתולדות חיפה, 2007 מצבת זכרון לחללי חיפה, דבר, 17 בפברואר 1950 אלכס כרמל, חיפה בימי הטורקים, הוצאת יד בן צבי, 1969, עמ' 56, 65, 79, 86 נחנך "גן הזכרון" בחיפה, דבר, 19 במאי 1953
נורמן רוס

נורמן דמיל רוס (באנגלית: Norman DeMille Ross; ‏ 2 במאי 1896 – 19 ביוני 1953) היה שחיין ושחקן כדורמים אמריקאי. אלוף אולימפי בעל 3 מדליות זהב ושיאן עולם. רוס נולד בפורטלנד, אורגון. הוא התאמן תחת הדרכתו של ויליאם "ביל" באכרך יחד עם ג'וני וייסמילר, רוברט סקלטון, סיביל באואר, אתל לאקי ואלופים אולימפיים נוספים. לאחר מלחמת העולם הראשונה הוא זכה באיתור מגנרל ג'ון פרשינג. הוא למד ושחה באוניברסיטת סטנפורד. לאחר מכן סיים תואר במשפטים מאוניברסיטת נורת'ווסטרן. במהלך תחרות בהונולולו, האוואי הוא הכיר נסיכה מקומית, שאיתה התחתן. בתחרות שחייה שנערכה בסן פרנסיסקו, קליפורניה ב-24 בנובמבר 1916 קבע רוס במשחה ל-200 מטר חופשי שיא עולם חדש של 2:21.6 דקות, שיפור לשיא העולם בן ה-5 שנים של צ'ארלס דניאלס מארצות הברית (2:25.4 דקות). במשחקי בנות הברית (אנ') שנערכו בפריז ביוני 1919 זכה רוס ב-5 מדליות זהב. בתחרות שחייה שנערכה בלוס אנג'לס, קליפורניה ב-9 באוקטובר אותה שנה קבע רוס במשחה ל-400 מטר חופשי שיא עולם חדש של 5:14.6 דקות, שיפור לשיא העולם בן ה-7 שנים של ג'ק האטפילד מבריטניה (5:21.6 דקות). בתחרות שחייה שנערכה בסידני, אוסטרליה ב-10 בינואר 1920 קבע רוס במשחה ל-800 מטר חופשי שיא עולם חדש של 11:24.2 דקות, שיפור לשיא הוותיק בן 14 שנים של הנרי טיילור מבריטניה (11:25.4 דקות). באולימפיאדת אנטוורפן (1920) זכה רוס ב-3 מדליות זהב, במשחה ל-400 מטר חופשי בתוצאה של 5:26.8 דקות, לפני חברו לנבחרת לודי לנג'ר (5:29.0 דקות) וג'ורג' ורנו מקנדה (5:29.6 דקות), במשחה ל-1500 מטר חופשי בתוצאה של 22:23.2 דקות, לפני ורנו (22:36.4 דקות) ופרנק בוריפר מאוסטרליה (23:04.0 דקות) ובמשחה שליחים 4x200 מטר חופשי בשיא עולם חדש של 10:04.4 דקות, לפני אוסטרליה (10:25.4 דקות) ובריטניה (10:37.2 דקות). בנוסף, במשחה ל-100 מטר חופשי הוא סיים רביעי בתוצאה של 1:03.8 דקות, אך לבסוף נפסל. כמו כן, הוא סיים עם נבחרת ארצות הברית במקום שישי בכדורמים. לאחר שפרש משחייה תחרותית פתח רוס בקריירה מוזיקלית כדי ג'יי קלאסי הראשון ונודע כ"דוד נורמי". במלחמת העולם השנייה שימש רוס כעוזרו של גנרל ג'יימס דוליטל. בשנת 1953 נפטר רוס באוונסטון, אילינוי. בסך הכל קבע רוס 13 שיאי עולם בשחייה וזכה ב-18 תוארי אליפות ארצות הברית בשחייה. בשנת 1967 זכה רוס להכלל בהיכל התהילה הבינלאומי של השחייה. מדיה וקבצים בנושא נורמן רוס בוויקישיתוף התפתחות שיא העולם במשחה ל-200 מטר חופשי התפתחות שיא העולם במשחה ל-400 מטר חופשי התפתחות שיא העולם במשחה ל-800 מטר חופשי נורמן רוס, באתר הוועד האולימפי הבין-לאומי נורמן רוס, באתר olympedia.org נורמן רוס, באתר אנציקלופדיה בריטניקה (באנגלית) BILL BACHRACH (USA) - 1966 Honor Coach, באתר International Swimming Hall of Fame נורמן רוס באנציקלופדיה בריטניקה NORMAN ROSS (USA) - 1967 Honor Swimmer, באתר International Swimming Hall of Fame